|  |  |
| --- | --- |
|  **ΠΡΟΣ: ΜΜΕ** |  ΔΗΜΟΣ ΛΑΜΙΕΩΝ Γραφείου Τύπου & Επικοινωνίας **Λαμία, 13/11/2015** |

**Καταβλήθηκαν τα χρήματα των Μουστάκειων βραβείων**

Στους τραπεζικούς λογαριασμούς των 28 αριστούχων μαθητών του 3ου Γενικού Λυκείου Λαμίας καταβλήθηκαν τα χρήματα των Μουστάκειων βραβείων. Πρόκειται για χρηματικά βραβεία συνολικού ποσού € 21.000 που δίδονται στους αριστούχους μαθητές του Λυκείου κατά τα σχολικά έτη 2013-2014 και 2014-2015, σύμφωνα με την επιθυμία του διαθέτη του Κληροδοτήματος «Κ. Μουστάκα».

 Ο Δήμαρχος Λαμιέων Νίκος Σταυρογιάννης, ως Πρόεδρος της Διαχειριστικής Επιτροπής του Κληροδοτήματος «Μουστάκειο Κληροδότημα- Αυτοτελούς Διαχείρισης του Δήμου Λαμιέων / 3ου ΓΕΛ Λαμίας», συγχαίρει τους μαθητές και τις μαθήτριες του σχολείου για τις επιδόσεις τους και τους εύχεται καλή πρόοδο στις σπουδές τους.

 **Από το Γραφείο Τύπου**